Almud d uselmed n tmaziɣt,deg yeḍrisen neɣ timsirin n tutlayt , ttilin wawalen imaynuten anda anelmad yettaf kra n wuguren iwakken ad lemden. D anec-a aɣ yeǧǧan aneɛreḍ ad d-nnaf amek i sexdamen awalnut deg usenfali s tira n yinelmaden n tesnawit deg tsemlilt anda lemden tamaziɣt ? D acu-t tewsit n wawalen-agi imaynuten isexdamen yinelmaden deg usenfali s tira ? D acu-t wazal n wawalnut deg waḥric n leqraya ? D acu-ten waddaden isnalsiyen n yinelmaden ɣer wawalnut d usnulfawal ?